Pauls Pujāts

Pauls Pujāts (dzimis  Rīgā) ir bijušais latviešu vieglatlēts, startēja kārtslēkšanas sacensībās. Piedalījies 2016. gada vasaras olimpiskajās spēlēs, šajā gadā arī uzstādījis savu personisko rekordu — 5,70 m.

Tēvs Ints Pujāts ir bijušais vieglatlēts, daudzcīņnieks, pēc sporta gaitu beigām — arhitekts un uzņēmējs.

2009. gada Eiropas U-20 čempionātā izcīnījis 15. vietu ar rezultātu 4,70 m. Nākamā gada Pasaules čempionātā junioriem viņš izcīnīja 6. vietu (5,10 m). Sportista personiskais rekords ir 5,70 m, kas ir otrais visu laiku labākais rezultāts Latvijas kārtslēkšanas vēsturē aiz viņa trenera Aleksandra Obižajeva sasniegtā Latvijas rekorda (5,80 m). 2012. gada Eiropas čempionātā viņš kvalifikācijā nepārvarēja sākuma augstumu (5,10 metri), tādējādi sportists palika bez rezultāta.

No 2012. līdz 2015. gadam studējis ASV, Memfisas Universitātē. Labākā vieta, kādu izcīnījis NCAA čempionātā, ir 2. vieta 2015. gadā.

Piedalījies 2016. gada vasaras olimpiskajās spēlēs Riodežaneiro, kur ar personisko rekordu ārpus telpām (5,60 m) kvalificējās finālam, bet finālā palika bez rezultāta un ieņēma 12. vietu. 2016. gadā uzstādījis savu personisko rekordu — 5,70 m, iekštelpu sacensībās Nevadā, ASV.

2019. gadā beidzis aktīvā sporta karjeru.

 Personiskie rekordi 
 Disciplīna  Rezultāts  Datums  Vieta Kārtslēkšana  5,60 m     Kārtslēkšana (telpās)  5,70 m    

 Atsauces 

 Ārējās saites 

 Latvijas Vieglatlētikas savienības profils
 All-athletics profils  

Kategorija:1991. gadā dzimušie
Kategorija:Rīgā dzimušie
Kategorija:Latvijas vieglatlēti
Kategorija:2016. gada vasaras olimpisko spēļu dalībnieki
Kategorija:Kārtslēcēji